《刘德修殿院持节归蜀》
宋代·袁说友

堂堂柏府几人过，屈指精忠竟若何。
正尔浮云遮白日，赖公砥若立颓波。
回天力挽千钧重，去国身轻一叶多。
万里长江向东去，清明无日可镌磨。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。